ai4bharat/Pralekha huggingface dataset:
ఆర్థిక మంత్రిత్వ శాఖ
పన్ను చట్టాలు  చట్టం, 2021 ద్వారా చేసిన సవరణల కోసం నియమాలను రూపొందించడం
పన్ను చట్టాలు  చట్టం, 2021 , 2021 ఆగష్టు, 13వ తేదీన రాష్ట్రపతి ఆమోదం పొందింది. 2012 మే, 28వ తేదీ  లోపు లావాదేవీ చేపట్టినట్లైతే ఏదైనా విదేశాల నుండి భారతీయ ఆస్తుల పరోక్ష బదిలీకి, ఆర్థిక చట్టం, 2012 కి చెందిన ఆదాయ పన్ను చట్టంలోని సెక్షన్-9 కి చేసిన సవరణ ఆధారంగా, భవిష్యత్తులో ఎలాంటి పన్ను డిమాండ్ చెయ్యకుండా ఇంటర్-అలియా, ఆదాయపు పన్ను చట్టం, 1961  ని సవరించడం జరిగింది.
2021 చట్టం ద్వారా చేసిన సవరణ, 2012 మే, 28వ తేదీ కి ముందు చేసిన భారతీయ ఆస్తులను పరోక్షంగా విదేశాల నుండి బదిలీ చేయాలనే డిమాండ్  లో పేర్కొన్న పెండింగ్లో ఉన్న వ్యాజ్యాన్ని ఉపసంహరించుకోవడం లేదా ఖర్చు, నష్టపరిహారం, వడ్డీ మొదలైన వాటిపై ఎలాంటి క్లెయిమ్ లేని అండర్కేటింగ్ని అందించడం వంటి ఉపసంహరణ లేదా ఫర్నిషింగ్ వంటి షరతులను దాఖలు చేసి, సూచించబడిన ఇతర షరతులు నెరవేర్చి, అమలు చేయడం ద్వారా రద్దు చేయబడుతుంది. ఈ సందర్భాలలో చెల్లించిన / సేకరించిన మొత్తాన్ని పేర్కొన్న షరతులకు అనుగుణంగా, ఎలాంటి వడ్డీ లేకుండా తిరిగి ఇవ్వబడుతుంది.
2021 చట్టం ద్వారా చేసిన సవరణ లక్ష్యం పన్ను ఖచ్చితత్వాన్ని తీసుకురావడం మరియు పేర్కొన్న షరతులకు అనుగుణంగా పెండింగ్లో ఉన్న ఆదాయపు పన్ను ప్రక్రియలు ఉపసంహరించబడటం. అదే విధంగా డిమాండ్, ఏవైనా ఉంటే, రద్దు చేయబడుతుంది. సేకరించిన మొత్తం ఏదైనా ఉంటే, ఎలాంటి వడ్డీ లేకుండా పన్ను చెల్లింపుదారునికి తిరిగి ఇవ్వబడుతుంది. 2021 చట్టం ద్వారా చేసిన సవరణను అమలు చేయడానికి, ఆదాయపు పన్ను నియమాలు, 1962 ను సవరించడానికి ముసాయిదా నియమాలు తయారు చేయబడ్డాయి. 2021 చట్టం ద్వారా చేసిన సవరణను అమలు చేయడానికి నెరవేర్చవలసిన పరిస్థితులు , అనుసరించాల్సిన ప్రక్రియలను ఈ ముసాయిదాలో పేర్కొనడం జరిగింది.
ప్రతిపాదిత నియమాలను కలిగి ఉన్న ముసాయిదా నోటిఫికేషన్ను పబ్లిక్-డొమైన్ లో ఉండడం జరిగింది. దీనిని www.incometaxindia.gov.in వెబ్-సైట్ లో వీక్షించవచ్చు.
ముసాయిదా నోటిఫికేషన్ పై భాగస్వాములు, ప్రజలందరి వద్ద నుండి సూచనలు / వ్యాఖ్యలు ఆహ్వానిస్తున్నారు. ఆసక్తి ఉన్నవారు తమ సూచనలు, సలహాలను ఎలక్ట్రానిక్ మాధ్యమంలో ustpl1[at]nic[dot]in ఈ-మెయిల్ ద్వారా 2021 సెప్టెంబర్, 4వ తేదీ నాటికి సమర్పించవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 176.19 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,64,522
మొత్తం కేసుల్లో క్రియాశీల కేసులు 0.38%
ప్రస్తుత రికవరీ రేటు 98.42%
గత 24 గంటల్లో 31,377 మంది కోలుకున్నారు. దీంతో, కోలుకున్నవారి మొత్తం సంఖ్య 4,21,89,887 కు పెరిగింది.
గత 24 గంటల్లో 15,102 కొత్త కేసులు నమోదయ్యాయి.
రోజువారీ పాజిటివిటీ రేటు 1.28%
వారపు పాజిటివిటీ రేటు 1.80%
గత 24 గంటల్లో చేసిన 11,83,438 కొవిడ్ పరీక్షలతో కలిపి ఇప్పటివరకు 76.24 కోట్ల పరీక్షలు చేశారు.
గనుల మంత్రిత్వ శాఖ
అక్రమ మైనింగ్ను అరికట్టేందుకు కృషి
అక్రమ మైనింగ్ను అరికట్టేందుకు చట్టాలను చేసే అధికారాన్నికేంద్రం రాష్ట్రప్రభుత్వాలకు ఇచ్చింది. రాష్ట్ర ప్రభుత్వ అక్రమ మైనింగ్ను నిరోధించేందుకు నిబంధనలను రూపొందించే అధికారాన్ని గనులు, ఖనిజాలు  చట్టం  1957 లోని సెక్షన్ 23సి అధికారమిస్తుంది. రాష్ట్ర ప్రభుత్వాలు అధికారిక గెజెట్లో నోటిఫికేషన్ జారీ చేయడం ద్వారా అక్రమ మైనింగ్, రవాణా, ఖనిజాల నిల్వ చేయడాన్ని, దానికి సంబంధించిన ప్రయోజనాలను నిరోధించేందుకు నిబంధనలను చేయవచ్చు.
చట్టంలోని సెక్షన్ 23  అంశాలకు అనుగుణంగా మొత్తం 22 రాష్ట్ర ప్రభుత్వాలు - ఆంధ్రప్రదేశ్, బీహార్, ఛత్తీస్గఢ్, గోవా, గుజరాత్, హర్యానా, హిమాచల్ ప్రదేశ్, జమ్మూ& కాశ్మీర్, ఝార్ఖండ్, కర్ణాటక, కేరళ, మధ్యప్రదేశ్, మహారాష్ట్ర, మఘాలయ, నాగాలాండ్, పశ్చిమ బెంగాల్లు అక్రమ మైనింగ్ను నిరోధించేందుకు నిబంధనలను రూపొందించాయి.
అంతేకాకుండా, వివిధ రాష్ట్ర ప్రభుత్వాలు గనుల మంత్రిత్వ శాఖ ఆధీనంలోని కార్యాలయమైన ఇండియన్ బ్యూరో ఆఫ్ మైన్స్కు ఇచ్చిన సమాచారం మేరకు, రాజస్థాన్ సహా దేశంలోని పలు రాష్ట్రాలలో 2019-2020 నుంచి 2021-2022 కాలానికి అక్రమ మైనింగ్ కేసులు, ఫిర్యాదులపై తీసుకున్న చర్యలకు సంబంధించిన వివరాలనుఅనెక్చర్ -1లో ఇవ్వడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్య రంగం లో భారతదేశాని కి మరియు యుఎస్ఎ కు మధ్య సంతకాలు జరిగిన అవగాహనపూర్వక ఒప్పందాని కి ఆమోదం తెలిపిన మంత్రిమండలి
హెచ్ఐవి, క్షయ వ్యాధి , కోవిడ్-19, ఇంకా ఇతరత్రా తటాలున బయటపడుతున్న సాంక్రామిక వ్యాధులు మరియు ఉపేక్ష కు గురైన వ్యాధుల కు చికిత్స ను అందించడాని కి మరియు వాటి వ్యాప్తి ని నివారించడాని కి ఇప్పటికే అందుబాటులో ఉన్నటువంటి సాంకేతిక పరిజ్ఞానాన్ని మెరుగు పరచడం తో పాటు గా సరికొత్త బయోమెడికల్ టూల్స్ ను అభివృద్ధి పరచే దిశ లో తోడ్పాటు ను అందించడాని కి భారత గణతంత్ర ప్రభుత్వ బయోటెక్నాలజీ విభాగాని  కి, ఇండియన్ కౌన్సిల్ ఆఫ్ మెడికల్ రిసర్చ్  కు మరియు యుఎస్ఎ కు చెందిన ఇంటర్ నేశనల్ ఎయిడ్స్ వేక్సీన్ ఇనిశియేటివ్  కి మధ్య సంతకాలు జరిగిన ఒక అవగాహన పూర్వక ఒప్పంద పత్రాని కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఆమోదం తెలిపింది.
ఈ ఎమ్ఒయు పరస్పరం హితం ముడిపడినటువంటి రంగాల లో అంతర్జాతీయ విజ్ఞాన శాస్త్రపరమైన సహకారానికి మరియు సాంకేతిక పరమైన సహకారాని కి సంబంధించిన ఫ్రేమ్ వర్క్ పరిధి లో భారతదేశాని కి, యుఎస్ఎ కు మధ్య గల సంబంధాల ను మరింత గా బలపరచనుంది.
ప్రధాన మంత్రి కార్యాలయం
డాక్టర్ రామ్ మనోహర్ లోహియా వర్థంతి సందర్భం లో ఆయన కు నివాళులు అర్పించిన ప్రధాన మంత్రి
డాక్టర్ రామ్ మనోహర్ లోహియా వర్థంతి సందర్భం లో ఆయన కు ప్రధాన మంత్రి శ్రీ నరేంద్ర మోదీ నివాళులు అర్పించారు.
"लोकतंत्र को सशक्त करने के लिए अपना जीवन समर्पित करने वाले, विचार को व्यवहार बनाने वाले, लोकतांत्रिक मानकों का जीवनपर्यन्त निर्वाह करने वाले लोहिया जी समस्त देश के प्रेरणा पुरुष हैं।
समाजवाद के प्रवर्तक, विचारों को सत्ता से ऊपर और देशहित को सर्वोपरि मानने वाले लोहिया जी को उनकी पुण्यतिथि पर शत-शत नमन।", the Prime Minister said.
ప్రజాస్వామ్యాన్ని శక్తివంతం చేయడం కోసం తన జీవనాన్ని సమర్పించినటువంటి , ఆలోచనలను ఆచరణ లోకి తెచ్చినటువంటి , ప్రజాస్వామ్య ప్రమాణాలను తన యావత్తు జీవితం అమలుపరచినటువంటి వ్యక్తి అయిన లోహియా గారు సమస్త దేశాని కి ప్రేరణ మూర్తి గా ఉన్నారు.
సమాజవాదాన్ని చేతలలో చూపిన, అధికారాని కంటే ఆలోచనలనే మిన్నగా ఎంచిన, దేశ హితాన్నే మిగిలిన అన్నింటి కంటే ఎక్కువ గా తలచిన లోహియా గారికి ఆయన వర్థంతి నాడు ఇవే నా వందన శతములు’’ అని ప్రధాన మంత్రి అన్నారు.
పౌర విమానయాన మంత్రిత్వ శాఖ
అహ్మదాబాద్లోని ధోలేరాలో నూతన గ్రీన్ఫీల్డ్ విమానాశ్రయం అభివృద్ధికి ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన ఆర్థిక వ్యవహారాలకు సంబంధించిన క్యాబినెట్ కమిటీ గుజరాత్ లోని ధోలెరాలో నూతన గ్రీన్ ఫీల్డ్ విమానాశ్ర యం మొదటి దశ అభివృద్ధి పనులను రూ.1305 కోట్ల అంచనా వ్యయంతో 48 నెలల్లో పూర్తి చేయాలన్న ప్రతిపాదనకు ఆమోదం తెలిపింది.
51:33:16 నిష్పత్తిలో ఈక్విటీని కలిగి ఉన్న ఎయిర్పోర్ట్స్ అథారిటీ ఆఫ్ ఇండియా , గుజరాత్ ప్రభుత్వం  మరియు నేషనల్ ఇండస్ట్రియల్ కారిడార్ డెవలప్మెంట్ అండ్ ఇంప్లిమెంటేషన్ ట్రస్ట్  లతో కూడిన జాయింట్ వెంచర్ కంపెనీ అయిన ధోలేరా ఇంటర్నేషనల్ ఎయిర్పోర్ట్ కంపెనీ లిమిటెడ్  ఈ ప్రాజెక్టును అమలు చేస్తోంది.
ధొలేరా విమానాశ్రయం ధోలేరా స్పెషల్ ఇన్వెస్ట్మెంట్ రీజియన్  నుండి ప్రయాణీకులు మరియు కార్గో ట్రాఫిక్ను స్వీకరించనుంది మరియు పారిశ్రామిక రంగానికి సేవలందించేందుకు ప్రధాన కార్గో హబ్గా మారుతుందని భావిస్తున్నారు. ఈ విమానాశ్రయం సమీప ప్రాంతానికి కూడా సేవలందిస్తుంది మరియు అహ్మదాబాద్ కు రెండవ విమానాశ్రయంగా పనిచేస్తుంది.
ధోలేరా వద్ద నూతన గ్రీన్ ఫీల్డ్ విమానాశ్రయం అహ్మదాబాద్ విమానాశ్రయం నుండి 80 కి.మీ దూరంలో ఉంది. విమానాశ్రయం 2025-26 సంవత్సరం నుండి పని చేయడానికి ప్రణాళిక చేయబడింది మరియు ప్రారంభ ప్రయాణీకుల రద్దీ ఏటా 3 లక్షల మంది ప్రయాణీకులుగా అంచనా వేయబడింది, ఇది 20 సంవత్సరాల కాలంలో 23 లక్షలకు పెరుగుతుందని అంచనా. 2025-26 నుండి వార్షిక కార్గో ట్రాఫిక్ కూడా 20,000 టన్నులు ఉంటుందని అంచనా వేయబడింది, ఇది 20 సంవత్సరాల కాలంలో 273,000 టన్నులకు పెరుగుతుంది.
పౌర విమానయాన మంత్రిత్వ శాఖ
డ్రోన్లను ప్రయోగాత్మకంగా బియాండ్ విజువల్ లైన్ ఆఫ్ సైట్  ఎగురవేసేందుకునిర్వహించడానికి మినహాయింపు
మానవరహిత విమాన వ్యవస్థ  నిబంధనలు,2021 కింద 20 సంస్థలకు డ్రోన్లను ప్రయోగాత్మకంగా దృశ్యమానానికి ఆవల  ఎగురవేసేందుకు పౌర విమానయాన శాఖ షరతులతో కూడిన మినహాయింపును ఇచ్చింది. దృశ్యమానానికి ఆవల డ్రోన్ల కార్యకలాపాలకు సంబంధించిన తదుపరి యుఎవి నిబంధనల అనుబంధ చట్రాన్ని అభివృద్ధి చేయడంలో ఈ ప్రాథమిక అనుమతులు తోడ్పడనున్నాయి.
భవిష్యత్తులో డ్రోన్ల ద్వారా సరఫరాలు, డ్రోన్లను ఉపయోగించి ఇతర ప్రధాన అనువర్తనాలకు చట్రాన్ని రూపొందించడంలో బివిఎల్ఒఎస్ ప్రయోగాలు సాయపడతాయి.
దృశ్యమానానికి ఆవల డ్రోన్లను ప్రయోగాత్మకంగా చేపట్టేందుకు ఆసక్తి వ్యక్తీకరణను  ఆహ్వానించేందుకు బివిఎల్ఒఎస్ ప్రయోగాత్మక అంచనా, పర్యవేక్షణ కమిటీ ను కేంద్ర ప్రభుత్వం ఏర్పాటు చేసింది. పైన పేర్కొన్న యోచనపై డైరొక్టరేట్ జనరల్ ఆఫ్ సివిల్ ఏవియేషన్  ఆసక్తి వ్యక్తీకరణ నోటీసును  జారీ చేసింది. ప్రయోగాత్మకంగా డ్రోన్లను ప్రయోగించేందుకు తమకు అందిన 34 ఇఒఐలను బిఇఎఎం కమిటీ అంచనా వేసి, మొత్తం 20 కన్సోర్షియా ను ఎంపిక చేసింది.
ఈ మినహాయింపులు బిఇఎఎం కమిటీ జారీ చేసిన నిబంధనలు/ మినహాయింపులు  ఇఒఐ నోటీసులో పేర్కొన్న ఉత్తరువులకు పూర్తిగా కట్టుబడి ఉండాలి. ఈ షరతులతో కూడిన మినహాయింపులు ఒక ఏడాది పాటు చెల్లుబాటులో ఉంటాయి లేదా తదుపరి ఉత్తర్వులు జారీ అయ్యేవరకు, ఏది ముందు అయితే అందుకు అనుగుణంగా ఉనికిలో ఉంటాయి.
ప్రయోగాత్మక బివిఒఎల్ఎస్ డ్రోన్ కార్యకలాపాలకు ఎంపిక చేసిన కన్సోర్షియా జాబితా
1. ఎయిరోస్పేస్ ఇండస్ట్రీ డెవలప్మెంట్ అసోసియేషన్ ఆఫ్ తమిళనాడు 
2.ఎఎన్ఆర్ఎ కన్సోర్షియం ఎ
3. ఎఎన్ఆర్ఎ కన్సోర్షియం బి
4. ఆస్టీరియా ఎయిరోస్పేస్ ప్రైవేట్ లిమిటెడ్
5. ఆటోమైక్రో యుఎఎస్ ఎయిరోటెక్ ప్రైవేట్ లిమిటెడ్
6. సెంటిలియన్ నెట్వర్క్స్ ప్రైవేట్ లిమిటెడ్
7.క్లియర్ స్కై ఫ్లైట్ కన్షోర్షియం
8. దక్ష అన్మాన్డ్ సిస్టమ్స్ ప్రైవేట్ లిమిటెడ్
9. డన్జో ఎయిర్ కన్సోర్షియం
10. మారుత్ డ్రోన్టెక్ ప్రైవేట్ లిమిటెడ్
11. సాగర్ డిఫెన్స్ ఇంజినీరింగ్ ప్రైవేట్ లిమిటెడ్
12. సౌబికా కన్సోర్షియం
13. స్కైలార్క్ డ్రోన్స్ & స్విగ్గి
14. షాప్ ఎక్స్ ఆమ్నీ ప్రెజెంట్ కన్సోర్షియం
15. స్పైస్జెట్ లిమిటెడ్
16. టెర్రాడ్రోన్ కన్సోర్షియం బి
17. ది కన్సోర్షియం
18.థ్రాటల్ ఎయిరోస్పేస్ సిస్టంస్ ప్రైవేట్ లిమిటెడ్
19. వాల్యూథాట్ ఐటి సొల్యూషన్స్ ప్రైవేట్ లిమిటెడ్
20. వర్జీనియా టెక్ ఇండియా
పబ్లిక్ నోటీసుకు లింక్
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
బంగ్లాదేశ్, దక్షిణ కొరియా, ఫ్రాన్స్ మరియు తుర్కియే మంత్రుల ప్రతినిధులతో ద్వైపాక్షిక సమావేశాలు నిర్వహించిన ఎంఓఎస్ రాజీవ్ చంద్రశేఖర్
డిజిటల్ పబ్లిక్ ఇన్ఫ్రాస్ట్రక్చర్స్, ఇండియా స్టాక్, ఏఐ, స్కిల్లింగ్ మరియు సైబర్సెక్యూరిటీ వంటి సంభావ్య సహకార రంగాలపై చర్చ
సాంకేతికత యొక్క భవిష్యత్తును కేవలం కొన్ని దేశాలు లేదా కంపెనీలు రూపొందించలేవు. అందువల్ల అందరూ కలసి పనిచేయాలి:ఎంఒఎస్ రాజీవ్ చంద్రశేఖర్
ఇండియా స్టాక్ పౌరుల జీవితాలను మార్చివేసింది మరియు ప్రభుత్వం మరియు డిజిటల్ నగ్రిక్ల మధ్య నమ్మకాన్ని పెంచింది: ఎంఒఎస్ రాజీవ్ చంద్రశేఖర్
ప్రపంచవ్యాప్తంగా తమ ఆర్థిక వ్యవస్థలు మరియు పాలనను డిజిటలైజ్ చేయాలని భావిస్తున్న దేశాలకు మేము ఇండియా స్టాక్ను అందిస్తున్నాము: ఎంఒఎస్ రాజీవ్ చంద్రశేఖర్
జీ20 డిజిటల్ ఎకానమీ వర్కింగ్ గ్రూప్ నాల్గవ సమావేశంలో బంగ్లాదేశ్, దక్షిణ కొరియా, ఫ్రాన్స్ మరియు తుర్కియే దేశాలకు చెందిన మంత్రుల బృందాలు మరియు ఇతర సీనియర్ ప్రతినిధులతో కేంద్ర నైపుణ్యాభివృద్ధి మరియు వ్యవస్థాపకత మరియు ఎలక్ట్రానిక్స్ మరియు ఐటీ శాఖ సహాయ మంత్రి శ్రీ రాజీవ్ చంద్రశేఖర్ ద్వైపాక్షిక సమావేశాలు నిర్వహించారు.
బంగ్లాదేశ్ ఐసిటి సహాయ మంత్రి జునైద్ అహ్మద్ పాలక్తో మంత్రి సమావేశమయ్యారు మరియు సంభాషించారు. ఇండియా స్టాక్, సైబర్ సెక్యూరిటీ మరియు స్కిల్లింగ్ చుట్టూ సంభావ్య సహకారాలపై చర్చ దృష్టి సారించింది. ఈ సమావేశంలో శ్రీ రాజీవ్ చంద్రశేఖర్ మాట్లాడుతూ "భారత్ మరియు బంగ్లాదేశ్ మధ్య భాగస్వామ్యం దక్షిణాసియా గురించిన కథనాలను తిరిగి రాస్తుంది" అని పేర్కొన్నారు.
ఫ్రాన్స్ డిజిటల్ వ్యవహారాల మంత్రిత్వ శాఖ రాయబారి హెన్రీ వెర్డియర్తో మంత్రి ద్వైపాక్షిక సమావేశాన్ని కూడా నిర్వహించారు. ఏఐ వంటి సాంకేతికతలు పౌరుల జీవితాలను ఎలా మారుస్తున్నాయి అనే అంశంపై ఈ చర్చ సాగింది.ఏఐలో న్యూ ఇండియా భారీగా పెట్టుబడులు పెట్టిందని మంత్రి చంద్రశేఖర్ పేర్కొన్నారు. "ఇండియా స్టాక్ వంటి డిపిఐల ద్వారా తమ ప్రభుత్వాన్ని మరియు ఆర్థిక వ్యవస్థను డిజిటలైజ్ చేయాలనుకునే దేశాలకు సహాయం చేయడానికి భారతదేశం మరియు ఫ్రాన్స్ వంటి సారూప్య భాగస్వాములకు అవకాశం ఉంది" అని ఆయన అన్నారు.
తుర్కియే పరిశ్రమ మరియు సాంకేతిక మంత్రి శ్రీ మెహ్మెత్ ఫాతిహ్ కాసిర్తో తన సమావేశంలో మంత్రి శ్రీ రాజీవ్ చంద్రశేఖర్ మాట్లాడుతూ “టెక్నాలజీ యొక్క భవిష్యత్తును కేవలం కొన్ని దేశాలు మరియు కంపెనీలు రూపొందించలేవు. అందువల్ల అందరినీ కలుపుకొని పోవాల్సిన అవసరం ఉంది” అని పేర్కొన్నారు.
చివరగా దక్షిణ కొరియాకు చెందిన సైన్స్ అండ్ ఐసిటీ మంత్రిత్వ శాఖ డిప్యూటీ మంత్రి డాక్టర్ జిన్ బే హాంగ్తో మంత్రి ద్వైపాక్షిక సమావేశాన్ని నిర్వహించారు. విస్తృత సాంకేతిక రంగంలో ముఖ్యంగా ఎలక్ట్రానిక్స్లో భారతదేశం మరియు దక్షిణ కొరియాల మధ్య లోతైన సంబంధాలపై ఈ చర్చ సాగింది. "ఈ భాగస్వామ్య పెరుగుదల ప్రపంచంపై పెద్ద ప్రభావాన్ని చూపుతుంది" అని మంత్రి శ్రీ రాజీవ్ చంద్రశేఖర్ పేర్కొన్నారు. సేఫ్ అండ్ ట్రస్టెడ్ ఇంటర్నెట్ ఆవశ్యకత గురించి కూడా మంత్రులు చర్చించారు.
మంత్రిమండలి
పెట్రోలియమ్ & సేఫ్టీ ఆర్గనైజేషన్  లో కాడర్ రివ్యూ కు మరియు ఇండియన్ పెట్రోలియమ్ & ఎక్స్ప్లోజివ్స్ సేఫ్టీ సర్వీస్  పేరిట టెక్నికల్ కేడర్ యొక్క గ్రూప్ ‘ఎ’ సర్వీసు ను ఏర్పాటు చేయడానికి ఆమోదం తెలిపిన మంత్రివర్గం
పెట్రోలియమ్ & సేఫ్టీ ఆర్గనైజేషన్  లో కాడర్ రివ్యూ కు మరియు ఇండియన్ పెట్రోలియమ్ & ఎక్స్ప్లోజివ్స్ సేఫ్టీ సర్వీస్  పేరిట టెక్నికల్ కేడర్ యొక్క గ్రూప్ ‘ఎ’ సర్వీసు ను ఏర్పాటు చేయడానికి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ నిర్ణయం సంస్థ లో సిబ్బంది సంఖ్యను మరియు దక్షత ను పెంచనుంది; అలాగే, సంస్థ లో గ్రూప్ ‘ఎ’ అధికారుల వృత్తి జీవనం పురోగమించేందుకు కూడా బాట వేయనుంది.
పూర్వరంగం:
పిఇఎస్ఒ అనేది పారిశ్రామిక విధానం మరియు ప్రోత్సాహాల విభాగం  పరిధిలో పనిచేసే ఒక కింది స్థాయి కార్యాలయం. ఈ సంస్థ పేలుడు పదార్థాలు, కంప్రెస్డ్ గ్యాసెస్ ఇంకా పెట్రోలియమ్ ల వంటి పదార్థాల తాలూకు భద్రతను నియంత్రించేందుకు ఒక నోడల్ ఏజెన్సీ గా ఏర్పాటై, 1898 నుండి దేశ ప్రజలకు సేవలు అందిస్తూ వస్తోంది. కాలక్రమంలో పిఇఎస్ఒ యొక్క బాధ్యతలు మరియు పాత్ర బహుముఖాలుగా విస్తరించి వివిధ రంగాలలోకి వ్యాపించాయి. ప్రస్తుతం ఈ సంస్థ పేలుడు పదార్థాలు, పెట్రోలియమ్, కంప్రెస్డ్ గ్యాసెస్, ప్రెషర్ వెసల్స్, గ్యాస్ సిలిండర్ లు, దేశాంతర గొట్టపు మార్గాలు, ద్రవీకృత సహజ వాయువు , కంప్రెస్డ్ నేచురల్ గ్యాస్ , ఆటో లిక్విఫైడ్ పెట్రోలియమ్ గ్యాస్  తదితర విస్తృత శ్రేణి అంశాలను పరిష్కరిస్తోంది. అనేక రెట్ల మేరకు హెచ్చిన పని భారం లైసెన్స్ డ్ ప్రెమిసిజ్ ల మరియు ఇతర కార్యకలాపాల సంఖ్య అమాంతం పెరగడంలో ద్యోతకమవుతోంది.
పిఇఎస్ఒ లో ప్రస్తుతం మంజూరు అయినటువంటి టెక్నికల్ గ్రూప్ ‘ఎ’ కాడర్ పోస్టులు 137 గా ఉన్నాయి. ఇందులో జూనియర్ టైమ్ స్కేల్  స్థాయి అధికారుల పోస్టులు 60, సీనియర్ టైమ్ స్కేల్  స్థాయి అధికారుల పోస్టులు 46, జూనియర్ అడ్మినిస్ట్రేటివ్ గ్రేడ్  స్థాయి అధికారుల  పోస్టులు 23, జెఎజి లెవల్ ఆఫీసర్స్  పోస్టులు 7 తో పాటు, చీఫ్ కంట్రోలర్ ఆఫ్ ఎక్స్ ప్లోజివ్స్ అనే పేరు కలిగిన సీనియర్ అడ్మినిస్ట్రేటివ్ గ్రేడ్  లెవెల్ పోస్టు ఒకటి ఉన్నాయి.
అన్ని గ్రేడులలోనూ తీవ్ర స్తబ్ధతను తొలగించేందుకు మరియు వర్క్ ఫోర్స్ లో ధైర్యాన్ని పెంపొందించేందుకు పిఇఎస్ఒ లో గ్రూప్ ‘ఎ’ సర్వీసుకు చెందిన టెక్నికల్ కాడర్ ను ఐపిఇఎస్ఎస్ పేరిట నెలకొల్పాలని, కొత్తగా ఏర్పాటు చేసిన సర్వీసును పున: వ్యవస్థీకరించాలని నిర్ణయించడమైంది. ఇందులో భాగంగా లెవెల్- 13 లో 5 పోస్టులను, లెవెల్-12 లో 3 పోస్టులను పెంచుతారు; తత్సమానంగా లెవెల్-11 లో 8 పోస్టులను తగ్గిస్తారు కూడా.
(
ప్రధాన మంత్రి కార్యాలయం
తిరువళ్లువర్ దినోత్సవం సందర్భంగా ప్రధానమంత్రి నివాళి
తిరువళ్లువర్ దినోత్సవం నేపథ్యంలో ప్రధానమంత్రి శ్రీ నరేంద్ర మోదీ ఆ మహనీయుడికి నివాళి అర్పించారు.
ఈ మేరకు ఒక ట్వీట్ద్వారా పంపిన సందేశంలో-
“తిరువళ్లువర్ దినోత్సవం సందర్భంగా ఆ మహనీయునికి నివాళి అర్పిస్తున్నాను. అంతర్దృష్టితో కూడిన ఆయన ఆదర్శాలు అందరికీ ఆచరణీయాలు… వైవిధ్య స్వభావం, లోతైన మేధస్సుకు అవి నిలువెత్తు నిదర్శనాలు. ఈ సందర్భంగా కన్యాకుమారిలోని తిరువళ్లువర్ విగ్రహం, వివేకానంద స్మారక పర్వతానికి సంబంధించి గత సంవత్సరం నేను తీసిన వీడియో https //t.co/B7JuOMLjRoను మీతో పంచుకుంటున్నాను.” అని ఆయన పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
మైగవ్ గుజరాత్- 18వ మైగవ్ స్టేట్ ఇన్స్టెన్స్ నేడు ప్రారంభించబడింది
6.67 కోట్ల మంది గుజరాతీలకు దేశ నిర్మాణానికి మరింత సహకారం అందించడానికి ఈ వేదిక శక్తినిస్తుంది
మైగవ్ గుజరాత్, 18వ మైగవ్ గుజరాత్ ఈరోజు ప్రారంభించబడింది. ఈ పౌర కేంద్రీకృత వేదిక 4 ముఖ్య లక్ష్యాలతో ప్రారంభించబడింది –
- వర్షపు నీటిని ఆదా చేయడం మరియు నీటి పొదుపు చిట్కాలను పంచుకోవడంపై చర్చా వేదిక.
- ఈ-గవర్నెన్స్ ద్వారా ఈజ్ ఆఫ్ లివింగ్ పై చర్చా వేదిక.
- స్వచ్ఛతా అభియాన్పై పోల్.
- మైగవ్ గుజరాత్ ప్లాట్ఫారమ్ 6.67 కోట్ల మంది గుజరాతీలకు దేశ నిర్మాణానికి మరింత సహకారం అందించడానికి అవకాశం ఇస్తుంది.
ప్రభుత్వాన్ని సామాన్యులకు మరింత చేరువ చేయాలనే ఆలోచనతో 26 జూలై 2014న ప్రధాన మంత్రి శ్రీ నరేంద్ర మోదీ ప్రపంచంలోనే అతిపెద్ద పౌర వేదిక అయిన మైగవ్ను ప్రారంభించారు. మైగవ్ పౌరుల ఆలోచనలు మరియు సూచనలను అందించడానికి మరియు భాగస్వామ్య పాలనను వాస్తవంగా చేయడానికి అనుమతించే వేదికగా అభివృద్ధి చెందింది.
నేడు మైగవ్ ప్లాట్ఫారమ్ -మైగవ్సాథీస్లో 2.5 కోట్లకు పైగా నమోదిత వినియోగదారులు ఉన్నారు. వీరు వివిధ విధాన సమస్యలపై ఆలోచనలు మరియు సూచనలను చురుకుగా పంచుకుంటారు మరియు ప్రభుత్వ పథకాలు మరియు కార్యక్రమాలకు సంబంధించిన క్విజ్ పోటీలు, హ్యాకథాన్లు, పోటీలు వంటి బహుళ కార్యకలాపాలలో కూడా పాల్గొంటారు.
మైగవ్ భారతీయ యువతలో జనాదరణ పొందిన దాదాపు అన్ని సోషల్ మీడియా ప్లాట్ఫారమ్లలో కూడా ఉంది. ముఖ్యంగా మన దేశంలోని సుదూర మూలల నుండి వారు కోవిడ్ సమయంలో కీలక పాత్ర పోషించారు. సరైన మరియు సమయానుకూల సమాచారాన్ని వ్యాప్తి చేయడం ద్వారా మైగవ్.ఇన్కి మద్దతు ఇచ్చారు.
మన స్వదేశీ చాట్బాట్, మైగవ్ హెల్ప్డెస్క్, యువకులు మరియు పెద్దలు అనే తేడా లేకుండా చాలా ప్రజాదరణ పొందింది. కొవిన్ మరియు ఇటీవల డిజిలాకర్ యాప్తో సహా అనేక ప్రభుత్వ సేవలతో అనుసంధానించబడింది.
కొద్దిరోజుల క్రితం ప్రధాని చెప్పినట్టు "సాంకేతికతను మరింత అందుబాటులోకి తీసుకురావడం ద్వారా డిజిటల్ ఇండియా ప్రజలను శక్తివంతం చేసింది."
భారీ పరిశ్రమల మంత్రిత్వ శాఖ
భారీ పరిశ్రమల మంత్రిత్వ శాఖ ప్రత్యేక ప్రచారం 2.0 కింద సీపీఎస్ఈలు ఏబీల వివిధ యూనిట్ల 101 గుర్తించబడిన సైట్లలో క్లీన్లీనెస్ డ్రైవ్ నిర్వహించబడింది
స్క్రాప్ పారవేయడం ద్వారా వచ్చిన విక్రయాల ద్వారా రూ.5.71 కోట్ల ఆదాయం; 52445 ఫైళ్లు తొలగించబడ్డాయి
ప్రత్యేక ప్రచారం 3.0 అక్టోబర్ 2, 2023 నుండి ప్రారంభమవుతుంది
స్వచ్ఛతను సంస్థాగతీకరించడం ప్రభుత్వంలో పెండింగ్ను తగ్గించడం వంటి ప్రధానమంత్రి దార్శనికత నుండి స్ఫూర్తిని పొందుతూ, భారీ పరిశ్రమల మంత్రిత్వ శాఖ  దేశవ్యాప్తంగా పరిశుభ్రత డ్రైవ్, స్వచ్ఛత ప్రచారంలో చురుకుగా పాల్గొంటోంది అక్టోబర్ 2 నుండి 31 అక్టోబర్ 2022 వరకు ప్రత్యేక ప్రచార 2.0 కార్యక్రమాన్ని ప్రారంభించింది. పెండింగ్ను పారవేయడం, స్పేస్ నిర్వహణను సాధించడం దేశవ్యాప్తంగా మంత్రిత్వ శాఖ దాని కేంద్ర ప్రభుత్వ రంగ సంస్థలు  అటానమస్ బాడీలను  మరింత సమర్థవంతంగా చేయడంపై ప్రచారం దృష్టి సారించింది. మంత్రిత్వ శాఖ తన పరిధిలో దాని సీపీఎస్ఈలు ఏబీలలో ఈ ప్రచారాన్ని నిర్వహించింది. ప్రత్యేక ప్రచారం 2.0 సమయంలో, 84,890 ఫైళ్లను సమీక్షించగా, వాటిలో 52445 ఫైళ్లు తొలగించబడ్డాయి. స్క్రాప్ పారవేయడం ద్వారా వచ్చిన విక్రయాల ద్వారా రూ.5.71 కోట్ల ఆదాయం సమకూరింది. రోజువారీ పురోగతిని ప్రత్యేక బృందం పర్యవేక్షిస్తుంది అడ్మినిస్ట్రేటివ్ రిఫార్మ్స్ పబ్లిక్ గ్రీవెన్స్ డిపార్ట్మెంట్ హోస్ట్ చేసిన ఎస్సీపీడీఎం పోర్టల్లో అప్లోడ్ చేయబడింది.
స్పెషల్ క్యాంపెయిన్ 2.0 కింద ప్రయత్నాలు నవంబర్ 2022 నుండి ఆగస్టు 2023 వరకు కొనసాగాయి. ఈ మంత్రిత్వ శాఖ దాని సీపీఎస్ఈలు అటానమస్ బాడీస్ తో పాటు పెండింగ్లో ఉన్న వివిధ విషయాలను సకాలంలో పారవేసేందుకు తన ప్రయత్నాలను కొనసాగించింది. ఎంహెచ్ఐ కింద సీపీఎస్ఈలు ఏబీల వివిధ యూనిట్ల 101 గుర్తించబడిన సైట్లలో క్లీన్లీనెస్ డ్రైవ్ నిర్వహించబడింది. ప్రచారంలో ఉద్యోగులు చురుగ్గా పాల్గొనడం ప్రధాన ఆకర్షణగా నిలిచింది. అదనంగా, 1,351 భౌతిక ఫైల్లు తొలగించబడ్డాయి, ఫలితంగా 12,349 చదరపు అడుగుల స్థలం ఖాళీ చేయబడింది. ఇంకా, ప్రచారాన్ని మరింత విస్తృతం చేసే ఉద్దేశ్యంతో, సీపీఎస్ఈలు/ఏబీల యూనిట్లు వివిధ మార్చ్లు ర్యాలీలు నిర్వహించాయి. రాబోయే ప్రత్యేక ప్రచారం 3.0 2023 అక్టోబర్ 2 నుండి 31వ తేదీ వరకు స్వచ్ఛత ని సంస్థాగతీకరించడం మంత్రిత్వ శాఖ దాని సీపీఎస్ఈలు ఏబీలలో పెండింగ్ను తగ్గించడం కోసం నిర్వహించబడుతుంది.
ఎంహెచ్ఐ కోసం కేంద్ర మంత్రి డాక్టర్ మహేంద్ర నాథ్ పాండే కృష్ణ పాల్ గుర్జార్, సహాయమంత్రి  మార్గదర్శకత్వంలో, ఈ మంత్రిత్వ శాఖ రాబోయే ప్రత్యేక ప్రచారం 3.0 కింద చేపట్టబోయే కార్యకలాపాలను విజయవంతంగా అమలు చేయడానికి పూర్తిగా కట్టుబడి ఉంది.
వ్యవసాయ మంత్రిత్వ శాఖ
ఈ నెల 16న ఆగ్రో అండ్ ఫుడ్ ప్రాసెసింగ్ పై జాతీయ శిఖరాగ్ర సదస్సులో ప్రసంగించనున్న ప్రధాన మంత్రి నరేంద్ర మోదీ
సహజ వ్యవసాయం సవిస్తర రూపురేఖలను ఆవిష్కరించనున్న సదస్సు
రైతుల ఆదాయాన్ని పెంచడానికి ఆశాజనక సాధనంగా జీరో బడ్జెట్ సహజ వ్యవసాయం
2021 డిసెంబరు 16వ తేదీ ఉదయం 11 గంటల నుండి ఆగ్రో అండ్ ఫుడ్ ప్రాసెసింగ్ పై జాతీయ శిఖరాగ్ర సమావేశం ముగింపు సమావేశంలో ప్రధాన మంత్రి శ్రీ నరేంద్ర మోదీ ప్రసంగిస్తారు, దీనిలో ప్రకృతి వ్యవసాయం యొక్క వివరమైన రూపురేఖలను సమర్పించనున్నారు. 2021 డిసెంబర్ 14 నుంచి 16 వరకు గుజరాత్ లోని ఆనంద్ లో జరగనున్న ప్రీ ఈవెంట్ వైబ్రెంట్ గుజరాత్ సమ్మిట్ లో భాగంగా ఈ శిఖరాగ్ర సమావేశం జరుగుతోంది.
ఈ సదస్సుకు 5000 మంది రైతులు హాజరుకానున్నారు. ఇది కాకుండా ICAR యొక్క 80 కేంద్ర సంస్థలు, కృషి విజ్ఞాన కేంద్రాలు ,రాష్ట్రాలలోని ATMA నెట్వర్క్ కూడా కార్యక్రమాన్ని ప్రత్యక్షంగా చూసేందుకు, సహజ వ్యవసాయం అభ్యాసం ,ప్రయోజనాల గురించి తెలుసుకోవడానికి రైతులతో అనుసంధానం అవుతాయి. అదనంగా, దేశవ్యాప్తంగా ఉన్న రైతులు ,ప్రజలు దూరదర్శన్ లో ప్రత్యక్షంగా చూడటానికి https://pmindiawebcast.nic.inor లింక్ ద్వారా కాన్ఫరెన్స్ లో పాల్గొనవచ్చు.
గత ఆరేళ్లలో రైతుల ఆదాయాన్ని పెంచడానికి వ్యవసాయం లో మార్పులు తెచ్చేలా ప్రభుత్వం అనేక చొరవలకు శ్రీకారం చుట్టింది. వ్యవస్థ సుస్థిరత, ఖర్చు తగ్గింపు, మార్కెట్ ప్రాప్యత ,రైతులకు మెరుగైన అవగాహన కు దారితీసే చొరవలను ప్రోత్సహించడానికి ,మద్దతు ఇవ్వడానికి ప్రయత్నాలు జరుగుతున్నాయి
జీరో బడ్జెట్ సహజ వ్యవసాయం గురించి:
జీరో బడ్జెట్ సహజ వ్యవసాయం ఉపకరణాల కొనుగోలు పై రైతులు ఆధారపడటాన్ని తగ్గించడానికి, మెరుగైన భూసార ఆరోగ్యానికి దారితీసే సాంప్రదాయ క్షేత్ర స్థాయి ఆధారిత సాంకేతికతలపై ఆధారపడటం ద్వారా వ్యవసాయ వ్యయాన్ని తగ్గించడానికి ఒక ఆశాజనక సాధనంగా కూడా గుర్తించబడింది.
ఇది వ్యవసాయ పద్ధతులను మోనో-పంటల నుండి వైవిధ్యభరితమైన బహుళ పంటల వ్యవస్థకు మారవలసిన అవసరాన్ని నొక్కి చెబుతుంది. దేశీ ఆవు, దాని పేడ ,మూత్రం ఒక ముఖ్యమైన పాత్రను పోషిస్తాయి, దీని నుండి బీజామృత్, జీవామృత్ ,ఘన్జీవమృత్ వంటి వివిధ ఇన్ పుట్ లు పొలంలో తయారు అవుతాయి. మంచి వ్యవసాయ ఉత్పత్తి కోసం పోషకాలు , భూసారానికి జీవం, . బయోమాస్ తో మట్టిని మల్చింగ్ చేయడం లేదా మట్టిని సంవత్సరం పొడవునా ఆకుపచ్చ కవర్ తో కప్పడం వంటి ఇతర సంప్రదాయ విధానాలు, చాలా తక్కువ నీటి లభ్యత పరిస్థితుల్లో కూడా పాటించిన మొదటి సంవత్సరం నుంచే స్థిరమైన ఉత్పాదకతను నిర్ధారించే విధానాలు జోడించబడ్డాయి.
ఇటువంటి వ్యూహాలపై నొక్కి చెప్పడానికి, దేశంలోని సుదూర ప్రాంతాల్లోని రైతులకు సందేశాన్ని అందించడానికి గుజరాత్ ప్రభుత్వం ప్రకృతి వ్యవసాయంపై దృష్టి
సారించింది. గుజరాత్ లోని ఆనంద్ లో డిసెంబర్ 14 నుండి డిసెంబర్ 16 వరకు వ్యవసాయ మరియు ఆహార ప్రాసెసింగ్ పై జాతీయ శిఖరాగ్ర సమావేశాన్ని నిర్వహిస్తోంది.
ప్రకృతి వ్యవసాయం అనే అంశంపై తమ ఆలోచనలను పంచుకోవడానికి ప్రముఖ వక్తలను ఆహ్వానించారు. దేశం నలుమూలల నుండి ౩౦౦ మందికి పైగా ఎగ్జిబిటర్లతో కూడిన ప్రదర్శన అదనపు ఆకర్షణగా ఉంటుంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
వాతావరణ మార్పులు, తీసుకున్న చర్యలకు సంబంధించి సమాచారాన్ని అందించే ఇండియా క్లైమేట్ ఛేంజ్ నాలెడ్జ్ పోర్టల్ ప్రారంభం
2020 లోపు సాధించాల్సిన క్లైమేట్ యాక్షన్  లక్ష్యాలను సాధించిన ఇండియా: శ్రీ ప్రకాష్ జవదేకర్
ఇండియా క్లైమేట్ ఛేంజ్ నాలెడ్జ్ పోర్టల్ ను కేంద్ర పర్యావరణ, అటవీ, వాతావరణ మార్పుల మంత్రిత్వశాఖ మంత్రి శ్రీ ప్రకాష్ జవదేకర్ ప్రారంభించారు. ఈ వెబ్ పోర్టల్ ప్రారంభం సందర్భంగా మాట్లాడిన కేంద్ర మంత్రి శ్రీ జవదేకర్ ఇది భారతదేశానికి సంబంధించిన ఏకైక సమాచార వనరుగా వ్యవహరిస్తుందని అన్నారు. వాతావరణ హితంకోసం వివిధ మంత్రిత్వశాఖలు చేపట్టిన చర్యలను ఈ పోర్టల్ ద్వారా తెలుసుకోవచ్చని ఆయన తెలిపారు.
(విర్చువల్ పద్ధతిలో ఈ కార్యక్రమం నిర్వహించారు. వాతావరణానికి మేలు చేసేలా 2020లోపు భారతదేశం సాధించాల్సిన లక్ష్యాలను సాధించిందని ఈ సందర్భంగా కేంద్రమంత్రి శ్రీ జవదేకర్ తెలిపారు. ఉద్గారాలకు భారతదేశం కారణం కాకపోయినప్పటికీ ప్రధాని శ్రీ నరేంద్ర మోదీ తీసుకున్న అపూర్వమైన నాయకత్వ చొరవ కారణంగా, క్లైమాట్ యాక్షన్ విషయంలో భారతదేశం ప్రపంచానికి మార్గదర్శకత్వవహిస్తోందని శ్రీ ప్రకాష్ జవదేకర్ అన్నారు.
సంబంధిత నియమ నిబంధనల్ని ఆయా మంత్రిత్వశాఖలు అమలు చేస్తున్న సమాచారాన్ని ఈ పోర్టల్ లో చూడవచ్చు. వాతావరణ హితం కోసం జాతీయ, అంతర్జాతీయ స్థాయిలో భారతదేశం తీసుకుంటున్న కీలక చర్యలన్నిటినీ ఈ పోర్టల్ అందిస్తుంది. ఇందులో పొందుపరిచిన 8 కీలక అంశాలు ఇలా వున్నాయి.
1. భారతదేశ వాతావరణ స్వరూపం
2. జాతీయ విధి విధానాల వ్యవస్థ
3. భారతదేశ ఎన్ డిసి లక్ష్యాలు
4. ఆమోదించబడిన చర్యలు
5. తీవ్రతను తగ్గించే చర్యలు
6. ద్వైపాక్షిక, బహుళ పాక్షిక సహకారం
7. అంతర్జాతీయ వాతావరణ సంప్రదింపులు
8. నివేదికలు మరియు ప్రచురణలు
....
దీనికి సంబంధించి పోర్టల్ లింకు https://www.cckpindia.nic.in/
......